|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 55.§)

**LĒMUMS**

**Par rezerves zemes fonda zemes vienības iznomāšanu, zemes nomas līguma noslēgšanu ar S.Š. Gaigalavas pagastā**

2013.gada 6.jūnijā

Izskatot **S.Š.**, 2013.gada 14.maija iesniegumu par zemes vienības **– 2,1 ha platībā, no rezerves zemes fonda** iznomāšanu lauksaimnieciskās darbības veikšanai, Rēzeknes novada dome **k o n s t a t ē:**

2013.gada 14.maijā Rēzeknes novada pašvaldībā tika saņemts S.Š., 2013.gada 14.maija iesniegumu par zemes vienības **– 2,1 ha platībā, no rezerves zemes fonda** iznomāšanu lauksaimnieciskās darbības veikšanai

2013. gada 17..maijā Rēzeknes novada pašvaldībā tika saņemts Gaigalavas pagasta pārvaldes atzinums par to, ka zemes vienība 2.1 ha kopplatībā ar Rēzeknes novada domes 2011.gada 15.septembra lēmumu Nr.31 (protokols nr.19) „Par zemes lietošanas tiesību izbeigšanu Nekustamā īpašuma valsts kadastra informācijas sistēmā reģistrētām lietošanā esošām zemes vienībām un zemes vienību ieskaitīšanu rezerves zemes fondā Gaigalavas pagastā” ieskaitīta rezerves zemes fondā, un ka S.Š. nodokļu parādu Rēzeknes novada pašvaldībai un Gaigalavas pagasta pārvaldei nav, un ir noslēdzams zemes nomas līgums ar S.Š. uz zemes vienības **– 2,1 ha platībā no rezerves zemes fonda** lauksaimnieciskās darbības veikšanai, atbilstoši LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” uz 10 gadiem.

Pamatojoties uz Ministru kabineta rīkojuma Nr.214, 2010.gada 19.aprīlī (prot. Nr.17 35.§) “Par Zemes pārvaldības likuma koncepciju”, kas nosaka, ka konkrēta nekustamā īpašuma izmantošana ir saistīta ar apkārt esošajiem nekustamajiem īpašumiem, kurus citu no cita atdala īpašuma robežas. Lai novērstu zemes degradācijas riskus un nodrošinātu zemes īpašnieku iespējas pilnvērtīgi izmantot zemi, nenodarot tai kaitējumu, tiek noteikti vispārīgi zemes izmantotāju pienākumi un tiesības.

Koncepcijā tiek definēti principi zemes izmantošanai, piemēram, zemi izmanto, neradot kaitējumu savam un cita īpašumam, ievērojot līdzsvaru (samērīgumu) starp sabiedrības un īpašnieku vajadzībām, zemes izmantošanu plāno un nosaka pašvaldību teritorijas plānojumos, apbūvei vispirms paredz pārplānojamās apbūves un degradētās teritorijas, persona, kas ir atbildīga par zemes degradāciju, sedz izdevumus zemes rekultivācijai.

Zemes pārvaldības likuma koncepcijas 2.3.punkts par rezerves zemju pārvaldību nosaka, kaviena no problēmām zemes politikas īstenošanā ir zemes trūkums, ko varētu izmantot par kompensāciju, ja tiek atsavināta privātpersonu īpašumā esošā zeme un ja tā nepieciešama sabiedrības vajadzībām. Tāpēc koncepcijā tiek piedāvāts izveidot rezerves zemes fondu, kurā tiktu ietverta zeme, kas zemes reformas laikā nav tikusi piešķirta un palikusi brīva, zeme, no kuras atsakās zemes nomnieki (lietotāji), un zeme, kura ieskaitīta zemes maiņas fondā pilsētās.Rezerves zemju pārvaldībai ir izstrādāti divi risinājuma varianti. A variants paredz, ka pārvaldību nodrošina pašvaldības. B variants paredz, ka rezerves zemes turētājs un pārvaldītājs ir deleģēta valsts pārvaldes institūcija.

Izvērtējot S.Š. iesniegumu, ņemot vērā, ka nomā pieprasītā zemes vienība nepieciešama lauksaimnieciskās darbības veikšanai, saskaņā ar LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” 18.punktu, Rēzeknes novada pašvaldības 2012.gada 1.novembra saistošajiem noteikumiem Nr.90 „Par grozījumu Rēzeknes novada pašvaldības 2010.gada 15.jūlija saistošajos noteikumos Nr.35 „Par Rēzeknes novada pašvaldībai piederošās vai piekritīgās zemes nomas maksas aprēķināšanas kārtību””, Administratīvā procesa likuma 4.pantu,5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „ Par pašvaldībām ” 47.panta pirmo un otro daļu , Rēzeknes novada dome  **n o l e m j**:

1. Nodot nomā S.Š., rezerves zemes fonda zemes vienību **– 2,1 ha platībā** Gaigalavas pagastā, lauksaimnieciskās darbības veikšanai.
2. Uzdot Rēzeknes novada pašvaldības Gaigalavas pagasta pārvaldei viena mēneša laikā no lēmuma pieņemšanas dienas noslēgt ar S.Š. zemes nomas līgumu uz  10 gadiem par zemes vienības **– 2,1 ha platībā** nomu lauksaimnieciskās darbības veikšanai, nosakot nomas maksu gadā 1,5 %apmērā no zemes kadastrālās vērtības, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
3. Paredzēt vienpusēji lauzt nomas līgumu, ja Zemes pārvaldības likumā rezerves zemes turētājs un pārvaldītājs tiek noteikta cita persona.
4. Pēc zemes nomas līguma noslēgšanas, uzdot Rēzeknes novada pašvaldības Gaigalavas pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
5. Lēmuma norakstu nosūtīt S.Š. un Gaigalavas pagasta pārvaldei (info@gaigalava.lv).

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs