|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 67.§)

**LĒMUMS**

**Par nokavētā nekustamā īpašuma nodokļa maksājuma piedziņu bezstrīda kārtībā**

**no J.K.**

2013.gada 6.jūnijā

Izskatījusi **Latvijas Republikas Latgales apgabaltiesas amata vieta Nr. 29, Alīnas Kuprijanovas**, prakses vieta, kas atrodas Atbrīvošanas aleja 93a, Rēzekne, LV - 4601, 2013.gada 14.janvāris pieprasījumu par nodokļa parāda piedziņu, pamatojoties uz likuma „Par pašvaldībām” 37.panta sesto daļu, 41.panta pirmās daļas 3.punktu, ņemot vērā Finanšu pastāvīgās komitejas 2013.gada 23.maija priekšlikumu, Rēzeknes novada dome, Rēzeknes novada dome **k o n s t a t ē:**

Saskaņā ar Latvijas Republikas likuma „Par nekustamā īpašuma nodokli” 2.panta pirmo daļu, J.K. ir uzskatāms par nekustamā īpašuma nodokļa maksātāju. J.K. likuma „Par nekustamā īpašuma nodokli” 6.panta pirmajā daļā noteiktajā kārtībā tika paziņots par nekustamā īpašuma nodokļa apmēru kārtējam taksācijas (kalendārajam) gadam, nosūtot maksāšanas paziņojumus, saskaņā ar Administratīvā procesa likuma 361.pantu tika nosūtīts Nekustamā īpašuma nodokļa brīdinājums par parādu pašvaldības budžetam uz deklarēto dzīvesvietu. No nekustamā īpašuma nodokļa brīdinājuma par parādu izriet, ka J.K., pamatojoties uz Latvijas Republikas likumu „Par nekustamā īpašuma nodokli”, iepriekšējo taksācijas gados bija jāsamaksā nodoklis kopsummā Ls 63,96 (sešdesmit trīs lati, 96 santīmi). Brīdinājumā tika norādīts, ka J.K. jānomaksā nodokļa parāds par iepriekšējo periodu Ls 63,96 (sešdesmit trīs lati, 96 santīmi) apmērā, tajā skaitā nodokļa pamatparāds par nekustamo īpašumu, kas atrodas, Rēzeknes novadā.

Likuma „Par nekustamā īpašuma nodokli” 9.panta pirmajā daļā ir noteikts, ka nekustamā īpašuma nodokļa maksātājs saskaņā ar šo likumu ir atbildīgs par nodokļa pilnīgu nomaksāšanu noteiktajā laikā. Šī likuma 9.panta otrā daļa paredz, ka noteiktajā laikā nenomaksāto nodokli, soda naudu vai nokavējuma naudu saskaņā ar pašvaldības lēmumu piedzen bezstrīda kārtībā atbilstoši likumam “[Par nodokļiem un nodevām](http://www.likumi.lv/doc.php?id=33946)” un [Administratīvā procesa likumā](http://www.likumi.lv/doc.php?id=55567) noteiktajai administratīvā akta piespiedu izpildes kārtībai. Saskaņā ar Rēzeknes novada pašvaldības 2012.gada 20.septembra saistošiem noteikumiem Nr. 88 „Par nekustamā īpašuma nodokļa maksāšanas paziņojumu piespiedu izpildes termiņu Rēzeknes novadā” 2.punktu, kas nosaka, ka maksāšanas paziņojuma piespiedu izpilde uzsākama ne vēlāk kā 7 (septiņu) gadu laikā no nodokļa samaksas termiņa iestāšanās brīža.

Sakarā ar to, ka J.K. iepriekšējos periodos nav maksājis nekustamā īpašuma nodokli likuma „Par nekustamā īpašuma nodokli” 6.panta trešajā daļā noteiktajos termiņos, Rēzeknes novada pašvaldība nosūtīja viņam Nekustamā īpašuma nodokļa brīdinājumu par parādu pašvaldības budžetam, atgādinot, ka pamatojoties uz likuma „Par nekustamā īpašuma nodokli” 9.pantu, kā arī likumu „Par nodokļiem un nodevām”, nodokļa maksātājs ir atbildīgs par nodokļa nomaksu pilnā apmērā un noteiktajos termiņos. Ar šo brīdinājumu J.K. tika atgādināts, ka laikā nenomaksāto nodokli un soda sankcijas (pamatparāda palielinājumu un nokavējuma naudu) ar pašvaldības lēmumu piedzen bezstrīda kārtībā atbilstoši likumiem. Tomēr arī pēc brīdinājuma nosūtīšanas J.K. nav samaksājis nekustamā īpašuma nodokļa parādu. Kopējā nodokļu parāda summa uz 2013.gada 6.jūniju sastāda Ls 63,96 (sešdesmit trīs lati, 96 santīmi), kas ir piedzenama no J.K. bezstrīda kārtībā.

Likuma „Par nodokļiem un nodevām” 26.panta pirmajā daļā ir paredzēts, ka nodokļu maksājumus atbilstoši nodokļu deklarācijai, avansa maksājumu aprēķinam, kā arī citiem dokumentiem par maksājumiem budžetā vai pēc nodokļu administrācijas kontroles (pārbaudes, revīzijas) aprēķinātos nodokļu maksājumus (arī soda naudu), kuri nav samaksāti nodokļu likumos vai citos normatīvajos aktos noteiktajā termiņā, un ar tiem saistīto nokavējuma naudu (turpmāk — nokavētie nodokļu maksājumi), kā arī izdevumus par nokavēto nodokļu maksājumu piedziņu bezstrīda kārtībā nodokļu administrācija piedzen bezstrīda kārtībā, pamatojoties uz lēmumu par nokavēto nodokļu maksājumu piedziņu.

Saskaņā ar Administratīvā procesa likuma 360.panta pirmo daļu, administratīvo aktu izpilda piespiedu kārtā, ja ir šāds apstākļu kopums: administratīvais akts ir stājies spēkā, tas ir kļuvis neapstrīdams un līdz piespiedu izpildes sākumam administratīvais akts nav izpildīts labprātīgi. Atbilstoši Administratīvā procesa likuma 361.panta pirmajai, otrajai, trešajai un ceturtajai daļai, par piespiedu izpildi J.K. tika rakstveidā brīdināts, nosūtot nekustamā īpašuma nodokļa brīdinājumu ar atgādinājumu par parādu pašvaldības budžetam uz 2013.gada 6.jūniju ir Ls 63,96 (sešdesmit trīs lati, 96 santīmi).

Ņemot vērā, ka ir konstatēti visi piespiedu izpildes priekšnoteikumi, par piespiedu izpildi adresāts ir brīdināts, pamatojoties uz likuma „Par nodokļiem un nodevām” 26.panta pirmo daļu, likuma „Par nekustamā īpašuma nodokli” 2.panta pirmo daļu, 6.panta trešo daļu, 9.panta pirmo un otro daļu, Saskaņā ar Rēzeknes novada pašvaldības 2012.gada 20.septembra saistošiem noteikumiem Nr. 88 „Par nekustamā īpašuma nodokļa maksāšanas paziņojumu piespiedu izpildes termiņu Rēzeknes novadā” 2.punktu, Administratīvā procesa likuma 70., 76.panta, 358.panta otro daļu, 360.panta pirmo daļu, likuma „Par pašvaldībām” 47.panta pirmo daļu, Rēzeknes novada dome **n o l e m j:**

piedzīt no **J.K.**, bezstrīda kārtībā nokavētā nekustamā īpašuma nodokļa maksājumu Ls 63,96 (sešdesmit trīs lati, 96 santīmi) apmērā.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs