|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 44.§)

**LĒMUMS**

**Par pašvaldībai piekritīgās zemes vienības daļas iznomāšanu, zemes nomas līguma noslēgšanu ar L.Z. Silmalas pagastā**

2013.gada 6.jūnijā

Izskatot **L.Z.**, 2013.gada 20. maija iesniegumu par zemes vienības – 1,8 ha platībā daļas no pašvaldībai piekritīgajām zemēm iznomāšanu lauksaimnieciskās darbības veikšanai, Rēzeknes novada dome **k o n s t a t ē :**

2013.gada 20.maijā Rēzeknes novada pašvaldībā tika saņemts L.Z. iesniegums par zemes vienības daļas – 1,8 ha platībā no pašvaldībai piekritīgajām zemēm iznomāšanu lauksaimnieciskās darbības veikšanai.

2013.gada 20.maijā Rēzeknes novada pašvaldībā tika saņemts Silmalas pagasta pārvaldes atzinums par to, ka zemes vienība – 1,8ha platībā ar Rēzeknes novada domes 05.07.2012. (protokols Nr.14 34.§) ir ieskaitīta pašvaldībai piekritīgajās zemēs. Silmalas pagasta pārvalde piekrīt noslēgt zemes nomas līgumu ar L.Z. par pašvaldībai piekritīgās zemes vienības daļas nomu 1,8 ha platībā, tāpēc ar L.Z. ir slēdzams zemes nomas līgums uz zemes vienības daļu – 1,8 ha platībā, lauksaimnieciskās darbības veikšanai, atbilstoši LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” un Rēzeknes novada pašvaldības 2010.gada 15.jūlija saistošajiem noteikumiem Nr.35 „Par Rēzeknes novada pašvaldībai piederošās vai piekritīgās zemes nomu un nomas maksas aprēķināšanas kārtību”.

Izvērtējot L.Z. iesniegumu, ņemot vērā, ka nomā pieprasītās zemes vienības nepieciešamas lauksaimnieciskās darbības veikšanai, LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” 18.punktu, Administratīvā procesa likuma 4.pantu,5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Rēzeknes novada dome

**n o l e m j**:

1. Nodot nomā L.Z., pašvaldībai piekritīgās zemes vienības daļu – 1,8 ha platībā Silmalas pagastā, lauksaimnieciskās darbības veikšanai.
2. Uzdot Rēzeknes novada pašvaldības Silmalas pagasta pārvaldei viena mēneša laikā no lēmuma pieņemšanas dienas noslēgt ar L.Z., zemes nomas līgumu (pašvaldībai piekritīgās zemes) uz laiku līdz īpašuma tiesību atjaunošanai bijušajiem īpašniekiem vai viņu mantiniekiem, bet ne ilgāk kā uz 10 (desmit) gadiem par zemes vienības daļu – 1,8 ha platībā lauksaimnieciskās darbības veikšanai, nosakot nomas maksu gadā 1,5 % apmērā no zemes kadastrālās vērtības, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
3. Pēc zemes nomas līguma noslēgšanas, uzdot Rēzeknes novada pašvaldības Silmalas pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
4. Lēmuma norakstu nosūtīt L.Z. un Silmalas pagasta pārvaldei (Saules ielā 4, Gorņica, Silmalas pag., Rēzeknes nov., LV-4630).

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs