|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 47.§)

**LĒMUMS**

**Par pašvaldībai piekritīgās zemes vienības iznomāšanu, zemes nomas līgumu noslēgšanu ar S.M. Stružānu pagastā**

2013.gada 6.jūnijā

Izskatot **S.M.** 2013.gada 9.maija iesniegumu par nomas līgumu noslēgšanu, Rēzeknes novada dome **k o n s t a t ē:**

2013.gada 9.maijā Rēzeknes novada pašvaldībā tika saņemts S.M., iesniegums par zemes nomas līgumu noslēgšanu uz zemes vienību - 0,1 ha platībā.

Uz zemes vienības atrodas ēka, kura pieder S.M..

Saskaņā ar Ministru kabineta 2009.gada 22.decembra noteikumu Nr.1620 „Noteikumi par būvju klasifikāciju” pielikumu pēc lietošanas veida rūpnieciskās ražošanas ēka .

Nekustamā īpašuma valsts kadastra informācijas sistēmā zemes vienībai noteikts nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā.

Pamatojoties uz Rēzeknes rajona Stružānu pagasta 2009.gada 29.decembra lēmumu Nr.18 zemes vienības ir pašvaldībai piekritīgā zeme.

Atbilstoši Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 4.punktam, ka zemes nomas līgumu par apbūvētu publiskas personas zemesgabalu var slēgt tikai ar attiecīgo ēku (būvju) īpašnieku, tiesisko valdītāju vai lietotāju.

Saskaņā ar Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.punktu, apbūvēta zemesgabala nomas maksu gadā no 2010.gada 1.janvāra nosaka 1,5 % apmērā no zemes kadastrālās vērtības. Savukārt, atbilstoši 9.punktam, nomas maksu palielina, piemērojot koeficientu 1,5, uz laiku līdz šādu apstākļu novēršanai, ja: 1) uz zemesgabala atrodas tiesiskā valdītāja ēkas (būves), kuras saskaņā ar likumu "Par nekustamā īpašuma ierakstīšanu zemesgrāmatās” ir ierakstāmas, bet nav ierakstītas zemesgrāmatā; 2) ēkas (būves) ir ierakstītas zemesgrāmatā, bet pēc īpašnieka maiņas tiesiskais valdītājs nav nostiprinājis zemesgrāmatā savas īpašumtiesības (izņemot gadījumus, ja tiesību nostiprināšanu kavē tiesas noteikts aizliegums); 3) persona ir veikusi nelikumīgu būvniecību uz viņas lietošanā vai nomā esošās zemes.

Turklāt saskaņā ar Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.2punktu, apbūvēta zemesgabala minimālā nomas maksa ir 20 latu gadā.

Izvērtējot S.M. iesniegumu, pamatojoties uz LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” 4., 7.,7.1., 7.2.punktu. Administratīvā procesa likuma 4.pantu, 5.pantu, 65.panta pirmo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Rēzeknes novada dome n o l e m j:

1. Nodot nomā zemes vienību -0,1 ha platībā galdniecības uzturēšanai, S.M.Atbilstoši Ministru kabineta 2007.gada 30.oktobra Nr.735 „Noteikumi par publiskas personas zemes nomu” 7.2.punktu, apbūvēta zemesgabala minimālā nomas maksa ir 20 latu gadā.
2. Pēc zemes nomas līguma noslēgšanas, uzdot Rēzeknes novada pašvaldības Stružānu pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
3. Lēmumu nosūtīt Stružānu pagasta pārvaldei un S.M.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs