|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 54.§)

**LĒMUMS**

**Par zemes vienības daļas iznomāšanu A.I. Ilzeskalna pagastā**

2013.gada 6.jūnijā

Izskatot **A.I.**, 2013.gada 10.aprīļa iesniegumu par zemes vienības daļas iznomāšanu**,** nomas līguma noslēgšanu, Rēzeknes novada dome **k o n s t a t ē:**

2013.gada 10.aprīlī Rēzeknes novada pašvaldībā tika saņemts A.I. iesniegums par zemes nomas līguma noslēgšanu uz zemes vienības daļu 8,2 ha platībā.

Nekustamā īpašuma valsts kadastra informācijas sistēmā zemes vienības statuss – zeme par kuru pieņemti zemes komisiju atzinumi par īpašuma tiesību atjaunošanu. Zemes vienības kopplatība –15,4 ha, t.sk.8,2 ha lauksaimniecībā izmantojamā zeme. Minētajai zemes vienībai nav piekļuves tiesību. 2001.gadā 24.oktobrī A.M. nomira un potenciālo mantinieku viņai nav.

Zemes vienība robežojas ar A.I. īpašumā esošo zemes vienību. 1996.gadā A.I. bija vienojoties ar A.M. par minētās zemes vienības turpmāko apstrādi un nekustamā īpašuma nodokļa nomaksu.

Lai zeme racionāli tiktu izmantota A.I. zemes vienību apstrādā, ir faktiskajā lietošanā un par to maksā nekustamā īpašuma nodokli.

Pamatojoties uz Lauksaimniecības un lauku attīstības likuma 10.panta 3.daļu, personām, kuru īpašumā vai pastāvīgajā lietošanā ir zeme, ir pienākumi:

1) nodrošināt zemes izmantošanu atbilstoši zemes robežu plānā iezīmētajiem lietošanas veidiem un nekustamā īpašuma valsts kadastrā reģistrētajiem zemes izmantošanas mērķiem;

2) veikt pasākumus, lai nepieļautu augsnes auglīgās kārtas iznīcināšanu vai kvalitātes pasliktināšanos.

(4) Šā panta trešajā daļā noteiktos pienākumus pilda zemes nomnieks, ja to paredz zemes nomas līgums.

Saskaņā Ministru kabineta rīkojumu Nr.214., 2010.gada 19.aprīlī (protokols Nr.17, 35.§) „Par Zemes pārvaldības likuma koncepciju”, kas nosaka, ka konkrēta nekustamā īpašuma izmantošana ir saistīta ar apkārt esošajiem nekustamajiem īpašumiem, kurus citu no cita atdala īpašuma robežas. Lai novērstu zemes degradācijas riskus un nodrošinātu zemes īpašnieku iespējas pilnvērtīgi izmantot zemi, nenodarot tai kaitējumu, tiek noteikti vispārīgi zemes izmantotāju pienākumi un tiesības.

Koncepcijā tiek definēti principi zemes izmantošanai, piemēram, zemi izmanto, neradot kaitējumu savam un cita īpašumam, ievērojot līdzsvaru (samērīgumu) starp sabiedrības un īpašnieku vajadzībām, zemes izmantošanu plāno un nosaka pašvaldību teritorijas plānojumos, apbūvei vispirms paredz pārplānojamās apbūves un degradētās teritorijas, persona, kas ir atbildīga par zemes degradāciju, sedz izdevumus zemes rekultivācijai.

2013.gada 3.maijā Rēzeknes novada pašvaldībā saņemts Ilzeskalna pagasta pārvaldes iesniegums Nr.2-3/56 „Par zemes vienības atzīšanu par bezsaimnieka mantu” un piekrīt noslēgt zemes nomas līgumu ar A.I. par zemes vienības daļu 8,2ha platībā lauksaimniecības darbības veikšanai, atbilstoši Ministru kabineta 2007.gada 30.oktobra noteikumiem Nr.735„Noteikumi par publiskas personas zemes nomu” uz laiku līdz Nolēmumam par zemes īpašuma atzīšanu par bezsaimnieka mantu.

Izvērtējot A.I. iesniegumu, pamatojoties uz LR Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu” 18.punktu. Lauksaimniecības un lauku attīstības likuma10.panta 3.daļu, Ministru kabineta rīkojumu Nr.214 „Par Zemes pārvaldības likuma koncepciju”, Administratīvā procesa likuma 4.pantu, 5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Rēzeknes novada dome **n o l e m j:**

1. Nodot nomā bez apbūves tiesībām A.I. zemes vienības daļu 8,2 ha platībā (atbilstoši grafiskajam pielikumam).
2. Uzdot Rēzeknes novada pašvaldības Ilzeskalna pagasta pārvaldei viena mēneša laikā no lēmuma pieņemšanas noslēgt ar A.I. zemes nomas līgumu uz 5 (pieciem) gadiem, iznomājot zemes vienības daļu 8,2 ha platībā lauksaimniecības vajadzībām, nosakot nomas maksu gadā 1,5% apmērā no zemes kadastrālās vērtības, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
3. Paredzēt vienpusēji lauzt nomas līgumu, ja būs mainījušies tiesiskie apstākļi.
4. Pēc zemes nomas līguma noslēgšanas, uzdot Rēzeknes novada pašvaldības Ilzeskalna pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
5. Lēmuma norakstu nosūtīt A.I. un Ilzeskalna pagasta pārvaldei („Pagastmāja”, Ilzeskalns, Rēzeknes novads, LV-4619).

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs