|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 51.§)

**LĒMUMS**

**Par pašvaldībai piekritīgo zemes vienību daļu iznomāšanu V.L. Vērēmu pagastā**

2013.gada 6.jūnijā

Izskatot **V.L.**, iesniegumu, reģ. Nr.5-4.2/1923, par pašvaldībai piekritīgās zemes iznomāšanu, Rēzeknes novada dome **k o n s t a t ē:**

2013.gada 17.maijā Rēzeknes novada pašvaldībā tika saņemts V.L. iesniegums par apbūvētas zemes vienības daļas 30 m2 platībā iznomāšanu garāžas uzturēšanai un par zemes vienības daļas 120 m2 platībā , zemes vienības daļas 600 m2 platībā un zemes vienības daļas 85 m2 platībā iznomāšanu personiskās palīgsaimniecības vajadzībām.

Iesniegumā minētās zemes vienības, saskaņā ar Rēzeknes novada domes 2009.gada 29.decembra lēmumu ( protokols Nr.18) „Par Rēzeknes novada pašvaldībai piekrītošajām apbūvētām un neapbūvētām zemes vienībām, valstij piekritīgajām apbūvētajām un neapbūvētajām zemes vienībām un zemes izmantošanu zemes reformas pabeigšanai”, ir Rēzeknes novada pašvaldībai piekritīgā zeme, kura nav reģistrēta zemesgrāmatā .

Uz pašvaldībai piekritīgās zemes vienības atrodas V.L. lietošanā esošā garāža .

Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 4.punktā noteikts, ka zemes nomas līgumu par apbūvētu publiskas personas zemesgabalu var slēgt tikai ar attiecīgo ēku (būvju) īpašnieku, tiesisko valdītāju vai lietotāju .

Saskaņā ar Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.2. apakšpunktu, apbūvēta zemesgabala nomas maksu gadā no 2010.gada 1.janvāra nosaka 1,5 % apmērā no zemes kadastrālās vērtības.

Saskaņā ar Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” ar grozījumiem 06.03.2012. 7.2 punktu, apbūvēta zemesgabala minimālā nomas maksa ir 10 latu gadā, ja aprēķinātā nomas maksa ir mazāka nekā 10 latu gadā, bet sākot ar 2013.gada 1.janvāri, minimālā nomas maksa ir 20 latu gadā.

Zemes nomas līgums ar V.L. par zemes vienību daļas 120 m2 platībā, daļas 600 m2 platībā un daļas 85 m2 platībā iznomāšanu personiskās palīgsaimniecības vajadzībām, noslēdzams atbilstoši Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktam, kas nosaka, ka iznomātājs pieņem lēmumu par neapbūvēta zemesgabala iznomāšanu ar vai bez apbūves tiesībām. Pašvaldībai ir tiesības noteikt lielāku nomas maksas apmēru , izdodot saistošos noteikumus .

Rēzeknes novada pašvaldības saistošie noteikumi Nr.35 ”Par Rēzeknes novada pašvaldībai piederošās vai piekritīgās zemes nomu un nomas maksas aprēķināšanas kārtību” apstiprināti Rēzeknes novada domes 2010.gada 16.septembra sēdē un stājušies spēkā 2010.gada 18.novembrī , likuma „Par pašvaldībām” 45.pantā noteiktajā kārtībā .

Rēzeknes novada pašvaldības saistošo noteikumu Nr.35 ”Par Rēzeknes novada pašvaldībai piederošās vai piekritīgās zemes nomu un nomas maksas aprēķināšanas kārtību ” 2.1.punktā noteikts, ka zemes lauku apvidos, kura tiek izmantota personisko palīgsaimniecību vajadzībām atbilstoši likuma „ Par zemes reformu Latvijas Republikas lauku apvidos” 7.pantam – nomas maksa gadā ir 1,5 % apmērā no zemes kadastrālās vērtības.

2013.gada 22.maijā Rēzeknes novada pašvaldībā tika saņemts 2013.gada 21.maija Vērēmu pagasta pārvaldes atzinums Nr.9.1/ 52„Par pašvaldībai piekritīgo zemes daļu iznomāšanu V.L. Vērēmu pagastā ” ar grafisko pielikumu

Izvērtējot V.L. iesniegumu, pamatojoties uz LR Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 4., 7.2. , 7.2 un 18.punktu, Rēzeknes novada pašvaldības saistošo noteikumu Nr.35 ”Par Rēzeknes novada pašvaldībai piederošās vai piekritīgās zemes nomu un nomas maksas aprēķināšanas kārtību ” 2.1.punktu, Administratīvā procesa likuma 4.pantu, 5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Rēzeknes novada dome **n o l e m j:**

1. Nodot nomā V.L. pašvaldībai piekritīgās apbūvētās zemes vienības daļu 30 m2 platībā garāžas uzturēšanai , zemes vienības daļu 120 m2 platībā , zemes vienības daļu 600 m2 platībā un zemes vienības daļu 85 m2 platībā personiskās palīgsaimniecības vajadzībām.
2. Uzdot Rēzeknes novada pašvaldības Vērēmu pagasta pārvaldei viena mēneša laikā no lēmuma pieņemšanas noslēgt ar V.L., zemes nomas līgumu uz 10 (desmit) gadiem :

2.1. iznomājot pašvaldībai piekritīgās zemes vienības daļu 30 m2 platībā, saskaņā ar grafisko pielikumu, transportlīdzekļu garāžu uzturēšanai, nosakot nomas maksu gadā 1,5% apmērā no zemes kadastrālās vērtības un zemes nomas līgumā paredzēt nomas maksas apmēru Ls 10,00 (desmit lati) gadā, ja aprēķinātā nomas maksa ir mazāka nekā Ls 10,00 (desmit lati) gadā un no 2013.gada 1.janvāra paredzēt minimālo nomas maksu Ls 20,00 (divdesmit lati) gadā, kā arī normatīvajos aktos noteiktajos gadījumos piemērot koeficentu 1,5.

2.2. iznomājot pašvaldībai piekritīgās zemes vienības daļu 120 m2 platībā, zemes vienības daļu 600 m2 platībā un zemes vienības daļu 85 m2 platībā, saskaņā ar grafisko pielikumu, personiskās palīgsaimniecības vajadzībām, nosakot nomas maksu gadā 1.5 % apmērā no zemes kadastrālās vērtības.

1. Zemes nomas līgumā ar V.L. iekļaut pašvaldības tiesību vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
2. Pēc zemes nomas līguma noslēgšanas, uzdot Rēzeknes novada pašvaldības Vērēmu pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
3. Lēmuma norakstu nosūtīt V.L. un Vērēmu pagasta pārvaldei.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs