|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 62.§)

**LĒMUMS**

**Par grozījumiem 2011.gada 31.marta zemes nomas līgumā Nr.6-1/9 ar P.G. Nautrēnu pagastā**

2013.gada 6.jūnijā

Izskatot **Nautrēnu pagasta pārvaldes** 2013.gada 15.maija iesniegumu par grozījumiem 2011.gada 31.marta zemes nomas līgumā Nr.6-1/9 ar P.G.**,** Rēzeknes novada dome

**k o n s t a t ē:**

Uz zemes vienības atrodas P.G. piederoša būve, kas 2012.gada 4.oktobrī reģistrēta Nautrēnu pagasta zemesgrāmatas nodalījumā Nr.1000 0051 1051.

2013.gada 15.maijā Rēzeknes novada pašvaldībā tika saņemts Nautrēnu pagasta pārvaldes 2013.gada 15.maija iesniegums par grozījumiem 2011.gada 31.marta zemes nomas līgumā Nr.6-1/9 ar P.G.. Iesniegumam pievienotas SIA „Ametrs” izgatavotās zemes robežu, situācijas un apgrūtinājumu plāna sagataves kopijas.

Atbilstoši Zemes robežu, situācijas un apgrūtinājuma plānu sagataves kopijām zemes vienībai faktiskā platība pēc robežu uzmērīšanas ir 0,3839 ha, bet 2011.gada 31.marta zemes nomas līgumā Nr.6-1/9 norādītā zemes vienības platība ir 0.38 ha. Tādējādi faktiskā zemes vienības platība pēc robežu uzmērīšanas ir lielāka par 2011.gada 31.marta zemes nomas līgumā Nr.6-1/9 uzrādīto zemes platību.

2013.gada 15.maijā Rēzeknes novada pašvaldībā tika saņemts Nautrēnu pagasta pārvaldes apliecinājums par to, ka zemes vienībai ir precizējama platība un ir jānoslēdz vienošanās starp līgumslēdzēju pusēm par grozījumiem 31.03.2011. zemes nomas līgumā Nr.6-1/9.

Saskaņā ar likuma „Par zemes reformas pabeigšanu lauku apvidos” 2.panta devīto daļu, ja kadastrālajā uzmērīšanā noteiktā zemes platība pārsniedz pastāvīgā lietošanā piešķirto zemes platību vai ir mazāka par to un zemes gabala robežu kontūras atbilst lēmuma par zemes piešķiršanu pastāvīgā lietošanā grafiskajā pielikumā noteiktajām robežu kontūrām, pašvaldība pieņem lēmumu par zemes platības precizēšanu .

Izvērtējot Nautrēnu pagasta pārvaldes iesniegumu un ņemot vērā, ka uzmērīšanā noteiktā zemes platība ir lielāka par 2011.gada 31.martā zemes nomas līgumā Nr.6-1/9 noteikto zemes platību, pamatojoties uz likuma „Par zemes reformas pabeigšanu lauku apvidos” 2.panta devīto daļu, Administratīvā procesa likuma 4.pantu, 5.pantu, 65.panta pirmo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 21.panta pirmās daļas 27.punktu, 47.panta pirmo un otro daļu, Rēzeknes novada dome **n o l e m j:**

1. Grozīt nomas līgumā zemes vienības noteikto platību no 0,38 ha uz 0,3839 ha.
2. Par pienākumu Rēzeknes novada pašvaldības Nautrēnu pagasta pārvaldei noslēgt vienošanos ar P.G., par grozījumiem 2011.gada 31.marta zemes nomas līgumā Nr.6-1/9.
3. Lēmumu nosūtīt P.G un Nautrēnu pagasta pārvaldei .

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs