|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 68.§)

**LĒMUMS**

**Par dzīvojamās telpas izīrēšanu P.T. Pušas pagastā**

2013.gada 6.jūnijā

Izskatot **P.T.**, 2013. gada 9.maija iesniegumu par dzīvojamās telpas izīrēšanu, Rēzeknes novada dome **k o n s t a t ē:**

2013.gada 14.maijā Rēzeknes novada pašvaldības Sociālajā dienestā tika saņemts 2013.gada 9.maija P.T. iesniegums par dzīvojamās telpas izīrēšanu. Iesniegumam pievienoti sekojoši dokumenti:1) Rēzeknes novada pašvaldības Pušas pagasta pārvaldes 2013. gada 15.maija izziņa Nr.9.2/65 par P.T. deklarēto dzīvesvietu un ģimenes sastāvu; 2) P.T pases kopija; 3) Rēzeknes novada pašvaldības Sociālā dienesta sociālā darbinieka Pušas pagastā 2013. gada 13.maija atzinums.

Pamatojoties uz iesniegtajiem dokumentiem P.T. dzīvo Rēzeknes novada pašvaldības īpašumā, kā apakšīrnieks A.L. īrētajā dzīvoklī. P.T. īrētajā dzīvoklī veica kosmētisko remontu. Rēzeknes novada dome 2013.gada 2.maija sēdē pieņēma lēmumu par dzīvojamās telpas īres līguma izbeigšanu ar A.L., kā rezultātā P.T. palika bez dzīvojamās platības. P.T. ar likumīgajiem apgādniekiem sakarus uztur, bet nevēlas dzīvot kopā ar bērnu ģimenēm. P.T. ienākumi ir vecuma pensija Ls 143,71 apmērā.

Saskaņā ar 2010.gada 18.marta saistošo noteikumu Nr.7 „Par palīdzību dzīvokļa jautājuma risināšanā”, turpmāk tekstā - Saistošo noteikumu 3.10.4 punktu, kurā noteikts - ja likuma „Par palīdzību dzīvokļa jautājumu risināšanā” 13., 14., 15.pantā, likuma „Par sociālajiem dzīvokļiem un sociālajām dzīvojamām mājām” 5. panta pirmajā daļā un šo noteikumu 3., 4., punktā minētās personas, kuras reģistrētas attiecīgā palīdzības veida saņemšanai, visas nodrošinātas vai nav sniegušas atbildi uz dzīvojamo telpu īres piedāvājumiem, pašvaldībai ir tiesības izīrēt šo dzīvojamo telpu personai ar regulāriem ienākumiem, kura nav reģistrēta palīdzības reģistrā, noslēdzot dzīvojamās telpas īres līgumu uz vienu gadu bez tiesībām īres līgumu pagarināt. Ņemot vērā iepriekšminēto Saistošo noteikumu nosacījumus, P.T. ir atzīstams par personu, kurai ir tiesības īrēt dzīvojamo telpu.

P.T. ir piekritis īrēt dzīvojamo telpu, kopējā platība 33,0 m2.

Izvērtējot P.T. iesniegumu par dzīvojamās telpas izīrēšanu un tam pievienotos dokumentus, pamatojoties uz Rēzeknes novada pašvaldības 2010. gada 18. marta saistošo noteikumu Nr.7 „Par palīdzību dzīvokļu jautājuma risināšanā” 2.punktu, 3.10.4 punktu, Rēzeknes novada dome

**n o l e m j:**

izīrēt P.T.**,** dzīvojamās telpas, Rēzeknes novadā, noslēdzot dzīvojamās telpas īres līgumu no 2013.gada 6.jūnija līdz 2014.gada 5.jūnijam.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs