|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 66.§)

**LĒMUMS**

**Par L.T. zemes nomas tiesību izbeigšanu zemes vienībai Sakstagala pagastā**

2013.gada 6.jūnijā

Izskatot **A.Š.**, 2013. gada 18. aprīļa iesniegumu par L.T. zemes nomas tiesību izbeigšanu uz zemes vienību , Rēzeknes novada dome **k o n s t a t ē**:

2013.gada 18.aprīlī Rēzeknes novada Sakstagala pašvaldībā tika saņemts A.Š. iesniegums par L.T. zemes nomas tiesību izbeigšanu uz zemes vienību.

2009.gada 29.jūnijā Sakstagala pagasta padome noslēdza zemes nomas līgumu ar L.T. uz zemes vienību – 1,0ha platībā, pamatojoties uz Ministru kabineta noteikumiem Nr.644 „Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 2.punktu, Lauku apvidus zemes nomas līgumu par visu pastāvīgā lietošanā piešķirto zemi vai par šīs zemes daļu var noslēgt persona, kas ieguvusi nomas pirmtiesības saskaņā ar [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](http://www.likumi.lv/doc.php?id=111962) 25.panta otro daļu.

Persona, kurai zemes pastāvīgās lietošanas tiesības izbeidzas šā panta pirmajā daļā minētajos gadījumos vai kurai zemes pastāvīgās lietošanas tiesības izbeigušās saskaņā ar likumu “Par zemes reformas pabeigšanu lauku apvidos", iegūst zemes nomas pirmtiesības uz tās lietošanā bijušo zemi. Zemes nomas līgumu slēdz uz laiku, kas nav mazāks par 10 gadiem, ja vien zemes nomnieks nevēlas noslēgt zemes nomas līgumu uz īsāku termiņu. Ja zemes nomnieks vēlas, zemes nomas līgums tiek pagarināts. Zemes nomniekam ir tiesības zemes nomas līgumu ierakstīt zemesgrāmatā.

A.Š. kā L.T. potenciālā mantiniece (meita) lūdz izbeigt nomas tiesības, kuras pieder mirušajai mātei.

2013.gada 23. aprīlī Rēzeknes novada pašvaldībā tika saņemts Sakstagala pagasta pārvaldes apliecinājums par to, ka L.T. izbeidzams zemes nomas līgums uz zemes vienību. L.T. mirusi 2010.gada 13.februārī, zeme netiek apstrādāta.

Saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punkts nosaka, ka pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, ja vietējās pašvaldības teritorijas plānojumā attiecīgi neapbūvēti zemes gabali paredzēti jaunu pašvaldības ēku (būvju) celtniecībai vai pašvaldību funkciju īstenošanai un 5.punktu, šī zeme piešķirta pašvaldībai personisko palīgsaimniecību vajadzībām atbilstoši likuma "Par zemes reformu Latvijas Republikas lauku apvidos" 7.pantam un saskaņā ar pašvaldības teritorijas plānojumu to paredzēts izmantot tikai šīm vajadzībām.

Izvērtējot A.Š. iesniegumu, pamatojoties, likumu „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2., 5.punktu, Administratīvā procesa likuma 4.pantu, 5.pantu, 65.panta pirmo daļu, 66. panta pirmās daļas 1. punktu, 67. pantu un 79. pantu, likuma „Par pašvaldībām” 21. panta pirmās daļas 27. punktu, 47. panta pirmo un otro daļu, Rēzeknes novada dome n o l e m j :

1. Izbeigt zemes nomas tiesības L.T., uz zemes vienību.
2. Noteikt, ka zemes vienība 1.0 ha kopplatībā ir Rēzeknes novada pašvaldībai piekritīgā zeme un ierakstāma zemesgrāmatā uz pašvaldības vārda.
3. Uzdot Sakstagala pagasta pārvaldei veikt darbības lēmuma aktualizācijai VZD Latgales reģionālajai nodaļā, atbilstoši 2012.gada 10.jūlija Ministru kabineta noteikumiem Nr.486 „Noteikumi par Valsts zemes dienesta sniegto maksas cenrādi” un veikt samaksu par sniegto pakalpojumu.
4. Lēmumu nosūtīt A.Š. un Valsts zemes dienesta Latgales reģionālajai nodaļai (Atbrīvošanas aleja 88, Rēzekne, LV-4601).

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs