|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 70.§)

**LĒMUMS**

**Par sociālā dzīvokļa izīrēšanu D.B. Strūžānu pagastā**

2013.gada 6.jūnijā

Izskatot **D.B.**, 2013.gada 20.maija pieteikumu par sociālā dzīvokļa piešķiršanu, Rēzeknes novada dome **k o n s t a t ē:**

2013.gada 21.maijā Rēzeknes novada pašvaldības Sociālajā dienestā tika saņemts D.B.2013. gada 20.maija pieteikums par sociālā dzīvokļa piešķiršanu. D.B.īrē dzīvokli Strūžānu pagastā, Rēzeknes novadā. Pieteikumam pievienoti sekojoši dokumenti: 1) Strūžānu pagasta pārvaldes 2013. gada 20.maija izziņa Nr.9.2/76 par D.B. deklarēto dzīvesvietu un ģimenes sastāvu; 2) D.B. pases kopija; 3) Dzīvojamās telpas īres līguma kopija; 4) D.B.pases kopija; 5) U.D., dzimšanas apliecības kopija; 6) I.B., invaliditātes izziņas Nr.BB007637 kopija; 7) Sociālā dienesta 2013. gada 2.janvāra izziņa Nr.4-15-24/2 par trūcīgās ģimenes statusa noteikšanu I.B. ģimenei kopija; 8) Sociālā dienesta sociālā darbinieka Strūžānu pagastā 2013. gada 20.maija atzinums; 9) D.B.iesniegums par dzīvojamās telpas īres līguma pārslēgšanu.

Saskaņā ar Strūžānu pagasta pārvaldes izziņā un Sociālā dienesta sociālā darbinieka atzinumā norādīto, D.B. ģimenes deklarētā dzīvesvieta Strūžānu pagastā, Rēzeknes novadā. D.B. ir pensionāre. Dzīvo kopā ar meitu D.B., noteikta invaliditāte no bērnības, mazdēlu U.D., apmeklē pirmsskolas izglītības iestādi.

D.B. ģimenes ienākumi ir vecuma pensija Ls 120,67, ģimenes valsts pabalsts Ls 8,00, VSAA apgādnieka zaudējuma pensija 29,25, sociālā nodrošinājuma pabalsts invalīdam kopš bērnības Ls 75,00. Ģimenei ir noteikts trūcīgās ģimenes statuss.

D.B. lūdz noslēgt sociālā dzīvokļa īres līgumu, lai spētu nomaksāt dzīvokļa īres un komunālos maksājumus.

D.B. ģimene īrē pašvaldības īpašumā esošo 2 istabu dzīvokli ar kopējo platību 42,28 m2 un dzīvokļa platība nepārsniedz 20 m2 uz pirmo personu un 15 m2 uz katru nākamo personu.

Pamatojoties uz Rēzeknes novada pašvaldības 2009.gada 3.decembra saistošo noteikumu Nr.9 „Par sociālo dzīvokļu izīrēšanas kārtību”, turpmāk tekstā - Saistošo noteikumu 2.1. punktu, sociālo dzīvokli ir tiesības īrēt personai (ģimenei), kura ir sociāli maznodrošināta (trūcīga) vai sociāli mazaizsargāta un saskaņā ar 2.1.8. punktu, sociālo dzīvokli ir tiesības īrēt nepilnai ģimenei, kurā ir vismaz viens nepilngadīgs bērns, D.B. ir atzīstama par personu, kurai ir tiesības īrēt sociālo dzīvokli.

Saskaņā ar Saistošo noteikumu 1.7.2.punktu, sociālā dzīvokļa statusu var noteikt pašvaldības īpašumā esošiem dzīvokļiem, kurus īrē sociāli maznodrošinātas personas (ģimenes), ja tās ir rakstveidā izteikušas vēlēšanos īrēt sociālo dzīvokli un to rīcībā esoša dzīvokļa platība nepārsniedz dzīvoklim, kurā dzīvo vairākas personas, - 20 m2 uz pirmo personu un 15 m2 uz katru nākamo personu (1.7.2.1.apakšpunkts), un pamatojoties uz Saistošo noteikumu 1.8. punktā noteikto, Rēzeknes novada dome personas īrētajam dzīvoklim var noteikt sociālā dzīvokļa statusu, ja dzīvokļa īrnieks rakstveidā izteicis vēlēšanos izbeigt līdzšinējo dzīvojamās telpas īres līgumu un noslēgt jaunu - sociālā dzīvokļa īres līgumu. Ņemot vērā iepriekšminēto Saistošo noteikumu nosacījumus un D.B. iesniegumu, ar kuru ir rakstveidā izteikta vēlēšanās izbeigt līdzšinējo dzīvojamās telpas īres līgumu un noslēgt jaunu - sociālā dzīvokļa īres līgumu, ir pamats D.B. īrētajam dzīvoklim noteikt sociālā dzīvokļa statusu.

Saskaņā ar Saistošo noteikumu 5.4.punktu, sociālā dzīvokļa īres līgumu noslēdz uz laiku, kas nav ilgāks par sešiem mēnešiem.

Izvērtējot D.B. pieteikumu par sociālā dzīvokļa piešķiršanu un tam pievienotos dokumentus, pamatojoties uz Rēzeknes novada pašvaldības 2009.gada 3.decembra saistošo noteikumu Nr.9 „Par sociālo dzīvokļu izīrēšanas kārtību” 2.1.punktu, 2.1.8.punktu, 1.7.2.apakšpunktu, 1.7.2.1.apakšpunktu, 1.8.punktu, 5.4.punktu, 10.1.punktu, Rēzeknes novada dome **n o l e m j:**

1. Atzīt D.B., par tiesīgu īrēt sociālo dzīvokli un noteikt D.B. īrētajam dzīvoklim Strūžānu pagastā, Rēzeknes novadā, sociālā dzīvokļa statusu.
2. Izīrēt D.B., Strūžānu pagastā, Rēzeknes novadā, noslēdzot sociālā dzīvokļa īres līgumu uz noteiktu laiku no 2013.gada 06.jūnija līdz 2013.gada 05.decembrim.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs