|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 42.§)

**LĒMUMS**

**Par pašvaldībai piekritīgās zemes vienības iznomāšanu, zemes nomas līguma noslēgšanu ar L.J. Rikavas pagastā**

2013.gada 6.jūnijā

Izskatot **L.J.,** iesniegumu par pašvaldībai piekritīgās zemes iznomāšanu, Rēzeknes novada dome **k o n s t a t ē:**

2013.gada 11.aprīlī Rēzeknes novada pašvaldībā tika saņemts L.J. iesniegums par zemes nomas līguma noslēgšanu uz zemes vienību 4,2 ha platībā lauksaimnieciskajai izmantošanai.

2013.gada 11.aprīlī Rēzeknes novada pašvaldībā tika saņemts 2013.gada 11.aprīļa Rikavas pagasta pārvaldes atzinums par to, ka zemes vienība - 4,2 ha platībā ir Rēzeknes novada pašvaldībai piekritīga neapbūvētā zeme, kura nav reģistrēta zemesgrāmatā.

Rikavas pagasta pārvalde piekrīt noslēgt zemes nomas līgumu ar L.J. par zemes vienības 4,2 ha platībā iznomāšanu atbilstoši Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu.”

LR Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktā noteikts, Neapbūvēta zemesgabala iznomātājs pēc tam, kad ir pieņemts Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta otrajā daļā minētais lēmums par zemesgabala iznomāšanu ar apbūves tiesībām, vai arī tad, kad neapbūvēta zemesgabala iznomātājs ir pieņēmis lēmumu par zemesgabala iznomāšanu bez apbūves tiesībām, nosaka nomas maksu 1,5 % apmērā no zemes kadastrālās vērtības. Nomnieks papildus nomas maksai iznomātājam maksā likumos noteiktos nodokļus.

Izvērtējot L.J. iesniegumu, pamatojoties uz LR Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktu, Administratīvā procesa likuma 4.pantu, 5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Administratīvā procesa likuma 4.pantu,5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, Rēzeknes novada dome **n o l e m j:**

1. Nodot nomā bez apbūves tiesībām L.J. zemes vienību - 4,2 ha platībā lauksaimnieciskās darbības veikšanai.
2. Uzdot Rēzeknes novada pašvaldības Rikavas pagasta pārvaldei viena mēneša laikā no lēmuma pieņemšanas dienas noslēgt ar L.J., zemes nomas līgumu uz 5 (pieciem) gadiem, iznomājot pašvaldībai piekritīgo zemes vienību – 4,2 ha platībā, noslēdzot nomas līgumu uz zemes vienību uz pieciem gadiem, nosakot nomas maksu gadā 1,5 (viens komats pieci %) apmērā no zemes kadastrālās vērtības, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
3. Pēc nomas līguma noslēgšanas, uzdot Rēzeknes novada pašvaldības Rikavas pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
4. Lēmuma norakstu nosūtīt L.J. un Rikavas pagasta pārvaldei (Jaunības iela 15, c. Rikava, Rikavas pagasts, Rēzeknes novads, LV-4648).

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs