|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 45.§)

**LĒMUMS**

**Par zemes nomas tiesību izbeigšanu R.J. un zemes vienības iznomāšanu, zemes nomas līguma noslēgšanu ar A.J. Stružānu pagastā**

2013.gada 6.jūnijā

Izskatot **A.J.**, 2013.gada 09.maija iesniegumu par zemes vienības iznomāšanu, Rēzeknes novada dome **k o n s t a t ē :**

Stružānu pagasta padome 2009.gada 21.aprīlī bija noslēgusi „Lauku apvidus zemes nomas līgumu” Nr. 30, iznomājot R.J. zemes vienību - 0,1 ha platībā, kurš spēkā līdz 2019.gada 20.aprīlim.

Zemes vienība – 0,1 ha platībā ir pašvaldībai piekritīgā zeme, uz kura atrodas viņu mazdārziņš.

R.J. 2013.gada 16.aprīlī ir mirusi. A.J. ir R.J. vīrs.

A.J. lūdz turpināt nomas saistības uz iznomāto zemes vienību – 0,1 ha platībā un noslēgt „ Lauku apvidus zemes nomas līgumu ” ar viņu, kā vienīgo potenciālo mantinieku.

2013.gada 09.maijā Rēzeknes novada pašvaldībā tika saņemts Stružānu pagasta pārvaldes atzinums par to, ka Stružānu pagasta pārvaldei nav iebildumu parZemes nomas tiesību izbeigšanu R.J., uz zemes vienību – 0,1 ha platībā, sakarā ar viņas nāvi un zemes vienības – 0,1 ha platībā iznomāšanu A.J., kā R.J. potenciālajam mantiniekam, saskaņā ar 2007.gada 30.oktobra Ministru kabineta noteikumiem Nr.735 „Noteikumi par publiskas personas zemes nomu” uz laika periodu 10 (desmit) gadiem.

Izvērtējot A.J. iesniegumu, atbilstoši Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktam, ka iznomātājs pieņem lēmumu par neapbūvēta zemesgabala iznomāšanu ar vai bez apbūves tiesībām, tad nomas maksu nosaka saskaņā ar Ministru kabineta noteikumos noteikto apmēru vai saskaņā ar pašvaldības saistošajos noteikumus noteikto apmēru.

Saskaņā ar Rēzeknes novada pašvaldības saistošajiem noteikumiem Nr.90 „Par grozījumu Rēzeknes novada pašvaldības 2010.gada 15.jūlija saistošajos noteikumos Nr.35 „Par Rēzeknes novada pašvaldībai piederošās vai piekritīgās zemes nomu un nomas maksas aprēķināšanas kārtību ” (apstiprināti Rēzeknes novada domes sēdē 2012.gada 1.novembrī un stājušies spēkā 2013.gada 5.janvārī likuma „Par pašvaldībām” 45.pantā noteiktajā kārtībā) nomas maksas apmērs zemēm lauku apvidos, kuras tiek izmantotas personisko palīgsaimniecību vajadzībām atbilstoši likuma „Par zemes reformu Latvijas Republikas lauku apvidos” 7.pantam, gadā ir 1,5 % apmērā no zemes kadastrālās vērtības.

Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta piektās daļas 1.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta ceturto daļu, Administratīvā procesa likuma 4.pantu, 5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „Par pašvaldībām” 47.panta pirmo un otro daļu, Rēzeknes novada dome **n o l e m j:**

1. Sakarā ar R.J. nāvi, Rēzeknes novada pašvaldības Stružānu pagasta pārvaldei lauzt ar R.J. 2009.gada 21.aprīļa zemes nomas līgumu Nr.30 uz zemes vienību – 0,1 ha platībā.
2. Nodot nomā zemes vienību – 0,1 ha platībā A.J., personisko palīgsaimniecību vajadzībām.
3. Noteikt nomas maksu gadā zemes vienībai – 0,1 ha platībā 1,5% apmērā no zemes kadastrālās vērtības, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
4. Pēc zemes nomas līguma noslēgšanas, uzdot Rēzeknes novada pašvaldības Stružānu pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
5. Pēc lēmuma saņemšanas, Stružānu pagasta pārvaldei aktualizēt datus Valsts zemes dienestā.
6. Lēmuma norakstu nosūtīt A.J. un Stružānu pagasta pārvaldei.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs