|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 57.§)

**LĒMUMS**

**Par rezerves fonda zemes vienības iznomāšanu, zemes nomas līguma noslēgšanu ar Z.L. Rikavas pagastā**

2013.gada 6.jūnijā

Izskatot **Z.L.**, iesniegumu par zemes nomu, Rēzeknes novada dome **k o n s t a t ē:**

2013.gada 15.maijā Rēzeknes novada pašvaldībā tika saņemts Z.L. iesniegums par zemes nomas līguma noslēgšanu uz zemes vienību -2,00 ha platībā.

2013.gada 17.maijā Rēzeknes novada pašvaldībā tika saņemts 2013.gada 17.maija Rikavas pagasta pārvaldes atzinums par to, ka zemes vienība -2,00ha platībā ir rezerves fonda zeme un zemes nomas līgums noslēdzams uz nenoteiktu laiku (līdz īpašuma tiesību atjaunošanu bijušajiem zemes īpašniekiem vai viņu mantiniekiem).

Zemes vienība nav apbūvēta.

Rikavas pagasta pārvalde piekrīt noslēgt zemes nomas līgumu ar Z.L.par zemes vienības -2,00ha platībā iznomāšanu atbilstoši Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu „ 18.punktam.

LR Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktā noteikts, ka iznomātājs pieņem lēmumu par neapbūvēta zemesgabala iznomāšanu ar vai bez apbūves tiesībām un nosaka nomas maksu, izdodot saistošos noteikumus.

Pamatojoties uz Ministru kabineta rīkojuma Nr.214, 2010.gada 19.aprīlī (prot. Nr.17 35.§) “Par Zemes pārvaldības likuma koncepciju”, kas nosaka, ka konkrēta nekustamā īpašuma izmantošana ir saistīta ar apkārt esošajiem nekustamajiem īpašumiem, kurus citu no cita atdala īpašuma robežas. Lai novērstu zemes degradācijas riskus un nodrošinātu zemes īpašnieku iespējas pilnvērtīgi izmantot zemi, nenodarot tai kaitējumu, tiek noteikti vispārīgi zemes izmantotāju pienākumi un tiesības.

Koncepcijā tiek definēti principi zemes izmantošanai, piemēram, zemi izmanto, neradot kaitējumu savam un cita īpašumam, ievērojot līdzsvaru (samērīgumu) starp sabiedrības un īpašnieku vajadzībām, zemes izmantošanu plāno un nosaka pašvaldību teritorijas plānojumos, apbūvei vispirms paredz pārplānojamās apbūves un degradētās teritorijas, persona, kas ir atbildīga par zemes degradāciju, sedz izdevumus zemes rekultivācijai.

Zemes pārvaldības likuma koncepcijas 2.3.punkts par rezerves zemju pārvaldību nosaka, kaviena no problēmām zemes politikas īstenošanā ir zemes trūkums, ko varētu izmantot par kompensāciju, ja tiek atsavināta privātpersonu īpašumā esošā zeme un ja tā nepieciešama sabiedrības vajadzībām. Tāpēc koncepcijā tiek piedāvāts izveidot rezerves zemes fondu, kurā tiktu ietverta zeme, kas zemes reformas laikā nav tikusi piešķirta un palikusi brīva, zeme, no kuras atsakās zemes nomnieki (lietotāji), un zeme, kura ieskaitīta zemes maiņas fondā pilsētās.Rezerves zemju pārvaldībai ir izstrādāti divi risinājuma varianti. A variants paredz, ka pārvaldību nodrošina pašvaldības. B variants paredz, ka rezerves zemes turētājs un pārvaldītājs ir deleģēta valsts pārvaldes institūcija.

Izvērtējot Z.L. iesniegumu, pamatojoties uz Ministru kabineta noteikumiem Nr.735” Noteikumi par publiskas personas zemes nomu” II sadaļas 4.punktu, 17.punktu, 18.punktu, Administratīvā procesa likuma 4.pantu,5.pantu, 65.panta trešo daļu, 66.panta pirmās daļas 1.punktu, 67.pantu un 79.pantu, likuma „ Par pašvaldībām ” 47.panta pirmo un otro daļu, Rēzeknes novada dome **n o l e m j:**

1. Nodot nomā Z.L., rezerves zemes fonda zemes vienību –2,00ha platībā lauksaimnieciskās darbības veikšanai ( kods 0101).
2. Uzdot Rēzeknes novada pašvaldības Rikavas pagasta pārvaldei viena mēneša laikā no lēmuma pieņemšanas dienas noslēgt ar Z.L. zemes nomas līgumu uz laiku līdz 5 gadiem vai  līdz īpašuma tiesību atjaunošanai bijušajiem zemes īpašniekiem vai viņu mantiniekiem par zemes vienības - 2,00ha platībā nomu lauksaimnieciskās darbības veikšanai, nosakot nomas maksu gadā 1,5 % (viens komats pieci)apmērā no zemes kadastrālās vērtības gadā, kā arī paredzot pašvaldības tiesības vienpusēji mainīt nomas maksas apmēru, ja normatīvie akti paredz citu zemes nomas maksas noteikšanas un aprēķināšanas kārtību.
3. Paredzēt vienpusēji lauzt nomas līgumu, ja Zemes pārvaldības likumā rezerves zemes turētājs un pārvaldītājs tiek noteikts cita persona.
4. Pēc zemes nomas līguma noslēgšanas, uzdot Rēzeknes novada pašvaldības Rikavas pagasta pārvaldei parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā.
5. Lēmuma norakstu nosūtīt Z.L. un Rikavas pagasta pārvaldei.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs