|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rdc.lv](mailto:info@rdc.lv)  Informācija internetā: <http://www.rezeknesnovads.lv> |

Rēzeknē

Lēmums pieņemts Rēzeknes novada domes

2013.gada 6.jūnija sēdē

(protokols Nr.14, 69.§)

**LĒMUMS**

**Par dzīvojamās telpas izīrēšanu V.I. Lūznavas pagastā**

2013.gada 6.jūnijā

Izskatot **V.I.**, 2013.gada 3.maija iesniegumu par dzīvojamās telpas izīrēšanu, Rēzeknes novada dome **k o n s t a t ē:**

2013.gada 13.maijā Rēzeknes novada pašvaldības Sociālajā dienestā tika saņemts V.I. 2013.gada 3.maija iesniegums par dzīvojamās telpas izīrēšanu. Iesniegumam pievienoti sekojoši dokumenti: 1) Rēzeknes novada pašvaldības 2013.gada 19.aprīļa izziņa par deklarēto dzīvesvietu Nr.12-2.1/988; 2) SIA „Rēzeknes būvprojekts” dzīvojamo māju tehniskā apsekojuma atzinuma par būves tehnisko stāvokli kopija; 3) V.I., pases kopija; 4) Rēzeknes novada pašvaldības Sociālā dienesta sociālā darbinieka Lūznavas pagastā 2013. gada 7.maija atzinums.

V.I. ir vecuma pensionārs, dzīvo viens.

2012.gada 30.maijā SIA „Rēzeknes būvprojekts” veicot tehnisko apsekojumu dzīvojamai mājai konstatēja, ka ēkas tehniskais stāvoklis ir neapmierinošs, ēkas tālāka ekspluatācija bez neatliekamu remontdarbu veikšanas nav iespējama un mājas iemītniekus vēlams izmitināt citās pašvaldības rīcībā esošās dzīvojamās telpās.

Pamatojoties uz Rēzeknes novada pašvaldības 2010. gada 18. marta saistošo noteikumu nr.7 „Par palīdzību dzīvokļu jautājumu risināšanā” - turpmāk tekstā - Saistošo noteikumu 3.1.punktu un 3.1.1. punktu, neatliekama palīdzība sniedzama personām, ja stihiskas nelaimes vai avārijas rezultātā personas īrētā vai īpašumā esošā dzīvojamā telpa vai dzīvojamā māja, kurā tā deklarējusi savu dzīvesvietu, ir gājusi bojā vai daļēji sagruvusi un nav atjaunojama; šai personai sniedzama palīdzība, izīrējot tai dzīvojamo telpu vai nodrošinot to ar pagaidu dzīvojamo telpu likuma „Par palīdzību dzīvokļa jautājumu risināšanā” 23. pantā noteiktajā kārtībā.

Ņemot vērā iepriekšminēto Saistošo noteikumu nosacījumus, V.I. ir atzīstams par personu, kurai ir tiesības īrēt dzīvojamo telpu un reģistrējams personu reģistrā pašvaldības palīdzības saņemšanai dzīvokļu jautājumu risināšanā neatliekami sniedzamās palīdzības kārtībā ar kārtas numuru 9.

V.I. ir piekritis īrēt dzīvojamo telpu Rēzeknes novadā, dzīvojamās telpas kopējā platība 10,7m 2 .

Izvērtējot V.I. iesniegumu par dzīvojamās telpas izīrēšanu un tam pievienotos dokumentus, pamatojoties uz Rēzeknes novada pašvaldības 2010. gada 18. marta saistošo noteikumu Nr. 7 „Par palīdzību dzīvokļu jautājuma risināšanā” 2.punktu, 3. punktu, 3.1. punktu, 3.1.1. apakšpunktu un 4. 9. punktu Rēzeknes novada dome **n o l e m j:**

1. Atzīt V.I., par tiesīgu īrēt pašvaldībai piederošās vai tās nomātās dzīvojamās telpas un iekļaut personu reģistrā pašvaldības palīdzības saņemšanai dzīvokļu jautājumu risināšanā neatliekami sniedzamās palīdzības kārtībā ar kārtas numuru 10.
2. Izīrēt V.I., dzīvojamo telpu Rēzeknes novadā, noslēdzot dzīvojamās telpas īres līgumu uz nenoteiktu laiku.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas Rēzeknes tiesu namā (Atbrīvošanas alejā 88, Rēzekne, LV-4601).

Domes priekšsēdētājs M.Švarcs